बाक्सा जिल्लानि सिंङाव थानाय 58 नं तामुलपुर बिधान सभा बियाब इउपिपिएलनि बिजाथि लेह’ राम बर’ बिथांङा बिसायख’थि गनायथि बिलाइ गथायबाय। बिथांङा खौरांगिरिनि सिगांङाव फोरमायदोंदि बिथांङा देरहासार जायोब्ला गिबियावनो बिटिआर जौगानायनि खामानि मावलांगोन आरो बेनि उनावनो सा ओनसोलाव थानाय माखासे हाजोआरि सुंबुंफोरनि थाखाय खामानिखौ मावलांगोन होननानै बेनिखायनो बिथांङा राज्यो-राजाफोरखौ गावनो भट होनानै देरहासार खालाम होननानैबो बुंदों। सिगां समाव बिथांङा फोरोंगिरिनि साख्रि मावनानै जिरोन मोनबाय आरो बे जिरोन मोननाय समाव बिथांङा राजखान्थि गेदेलेनो होननानै इउपिपिएल हान्जानि जानानै ओंखार बोदों आरो गोबां खस्थनि गेजेरजों राजखान्थियाव ओंखार बोनायखाय गावनि देरहासार जानायखौ रोखा होनानैबो खौरांगिरिनि सिगांङाव फोरमायदों।